劉璉 (弘治進士)

劉璉，字廷美，江西饒州府鄱陽縣人，明朝政治人物。

 生平 
成化十三年（1477年）丁酉科江西鄉試第八十五名舉人，年三十五歲中式弘治六年（1493年）癸丑科第三甲第一百四十一名進士《弘治六年癸丑科進士登科錄》：醫籍，治《易經》，年三十五歲中式弘治六年癸丑科第三甲第一百四十一名進士。六月二十五日生，行四，曾祖劉彥清，醫學正科；祖劉孟啟，太醫院醫士；父劉，甫田；前母莊氏；繆氏。永感下，妻姚氏，繼妻范氏；兄珙；玉；璋。由國子生中式江西鄉試第八十五名舉人，會試中式第二百二十九名。。初授刑部四川司主事，累迁员外郎。歷官廣西柳州府知府，以軍功得到都御史陈金賞識。正德四年（1509年）因出城迎接上官，被匪徒所捉，死後遭到剖腹實草，焚燒屍體《古今圖書集成·卷739》：按《廣西通志》：璉，字子玉，江西鄱陽人。由進士，弘治間， 知柳州府。豈弟以近民，正直以帥屬。柳在萬山中，城外皆賊巢，占掠民田，焚其室廬，質其妻子。璉奮然以討賊為己任，屢征諸獞，有功。都御史陳金優薦之。魚蜂賊周鑒復相煽為亂，璉率兵數百禦賊。賊敗走。璉追之，賊偵援兵不繼，還戰，獲璉。剖腹實草，焚其屍。郡人哀之。《明武宗毅皇帝實錄卷之五十三》：正德四年八月，廣西柳州府知府劉璉以遠迎上官，過水康崖，遇賊為所虜，遂憤怒死焉。守臣以聞，且言指揮張鏊不沮璉遠出，參將官纓等有地方之責，皆當逮問，詔姑停鏊、纓等俸，限捕賊三月，必得乃已，仍核璉死情實上之。正德五年三月，兩廣鎮巡官奏柳州府知府劉璉出城為賊所虜，忿悒而死。分守柳慶參將官纓、柳州衛指揮使張鏊等失於防禦，俱有罪，但限內能擒賊四十六人，地方已寧，事下兵部議：各官平時不能防禦，賊雖已擒，終屬誤事，宜逮治。得旨：鏊、纓等免逮，各停俸五月。傳旨謂璉死，賊刳其腹實之以鹽，守臣不敢以聞雲。。

家族
曾祖劉彥清，醫學正科；祖劉孟啓，太醫院醫士；父劉，甫田；前母莊氏；母繆氏。永感下。兄珙；玉；璋。

 参考资料 

Lian
Category:鄱陽人
Category:醫籍進士
Category:明朝柳州府知府
Category:明朝刑部主事